চট্টিছগড়ৰ মুখ্যমন্ত্ৰী ভূপেশ বাঘেলৰ লগতে অসমৰ তত্বাৱধায়ক জীতেন্দ্ৰ সিং আৰু অসম কংগ্ৰেছৰ প্ৰায় সকলো শীৰ্ষ নেতা উপস্থিত থকা সভাখনত ৰাহুল গান্ধীয়ে উপস্থিত জনতাক সম্বোধন কৰি মোডী চৰকাৰৰ লগতে সৰ্বানন্দ সোণোৱাল চৰকাৰক তীব্ৰ সমালোচনা কৰে।
গান্ধীয়ে লগতে মোদী চৰকাৰে কেৱল বণিয়াৰ কথা চিন্তা কৰে বুলি উল্লেখ কৰে। বিজেপি পুঁজিবাদীৰ দল। কিন্তু কংগ্ৰেছ খাটিখোৱাৰ দল।
বাজেটৰ প্ৰসংগ উল্লেখ কৰি তেওঁ কয় যে এইবাৰৰ বাজেটত কৃষকৰ বাবে বিশেষ একো নাই, ই অতি লজ্জাজনক বিষয়। অসমৰ মুখ্যমন্ত্ৰীকো কঠোৰ সমালোচনা কৰি ৰাহুল গান্ধীয়ে কটাক্ষ কৰি কয় যে ৰিম'ট কণ্ট্ৰ'লেৰে টিভি চলাব পাৰি, কিন্তু অসমৰ দৰে এখন ৰাজ্য ৰিম'ট কণ্ট্ৰ'লেৰে চলিবলৈ দিব নালাগে। অসম ৰাজ্য এইজন মুখ্যমন্ত্ৰীৰ দ্বাৰা উপকৃত নহয়। তেওঁ দিল্লী আৰু নাগপুৰৰ কথাত উঠা-বহা কৰে।
